
         ROMÂNIA

        Calea Republicii,  nr.1,                                                                                             +40359409977

        Cod fiscal 4348947                                                                                           fax: +40359409982

e-mail:primaria@marghita.ro
Nr. 5392 din 26.05.2022
REFERAT DE APROBARE

pentru proiectul  de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate

Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea  nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate.
Motivul elaborării acestui proiect de hotărâre îl constituie necesitatea înființării, modificării, respectiv transformării următoarelor funcții astfel:
· Înființarea unei  funcții publice de execuție de inspector, clasa I, grad profesional superior în cadrul Compartimentului administrare patrimoniu, transport public local, relații cu asociațiile de proprietari, poziția nr. 50, cu atribuții și responsabilități de evidență, sprijinire, îndrumare și control al asociațiilor de proprietari, în vederea asigurării unui serviciu de calitate în cadrul UAT Marghita, funcție care presupune exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare,

· Funcția publică de inspector, clasa I grad profesional superior din cadrul Compartimentului situații de urgență și protecție civilă, poziția nr. 124, se modifică, prin redenumirea funcției conform Listei cuprinzând funcțiile publice – Anexa nr.5, pct. II, lit. B, subpct.22 din Codul administrativ, cu modificările și completările ulterioare, în inspector protecție civilă, clasa I, grad profesional superior;

· Înființarea unei funcții publice de execuție de referent, clasa III, grad profesional asistent în cadrul compartimentului ștrand al Serviciului administrare ștrand, parcări, poziția nr. 145, cu atribuții și responsabilități privind administrare/gestionare a domeniului public și privat, de gestionare fonduri publice, în vederea asigurării unui serviciu de calitate în cadrul UAT Marghita,  funcție care presupune exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare, și desființarea funcției contractuale vacante de casier;
· Denumirea Serviciului administrare ștrand, parcări, înființată prin Hotărârea Consiliului Local al Municipiului Marghita nr. 76 din 14.04.2022, unde în mod eronat, dintr-o eroare de redactare, pe Statul de funcții apare ”Serviciul public ștrand, parcări”, se îndreaptă eroarea în ”Serviciul administrare ștrand, parcări”;

· În cadrul Bibliotecii Ioan Munteanu Marghita funcția contractuală vacantă de bibliotecar M, treapta IA se transformă în funcție contractuală de bibliotecar, S, grad I;
·  În cadrul Compartimentului gospodărire, întreținere domeniu public și privat o funcție contractuală vacantă de șofer I se transformă în funcție contractuală de muncitor calificat, treapta III și două funcții contractuale vacante de muncitor necalificat se transformă în funcții contractuale de îngrijitor;
· Înființarea unei funcții publice de execuție de inspector, clasa I, grad profesional asistent în cadrul compartimentului informare publică., poziția nr. 16, cu atribuții și responsabilități privind comunicarea și difuzarea informațiilor de interes public în limba minorităților, comunicarea informațiilor în conformitate cu art.135 alin.(5) din Codul administrativ, în vederea asigurării unui serviciu de calitate în cadrul UAT Marghita, - funcție care presupune exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare.

Ca urmare, față de cele arătate mai sus, în baza prevederilor:

- Art.6, art.8-9, art.12, art.84 alin.(3) și alin.(4), art.125, art.129 alin.(1), alin.(2) lit.a) și lit.c), alin.(3) lit.c), art.136, art.154, art.155 alin.(1) lit.b) și d), alin.(3) lit.b), alin.(4) lit.a) si alin.(5) lit.a), art.200, art.370 alin.(2), art.391, art.408, art.409, 413, art.414, art.539, art.540-542, precum și ale art.599 din OUG nr.57/2019 privind Codul Administrativ, cu modificările și completările ulterioare,

- Legii – cadru nr.153/2017 privind salarizarea personalului plătit din fonduri publice, cu modificările și completările ulterioare,

- Legii nr.273/2006 privind finanțele publice locale, cu modificările și completările ulterioare,

- O.U.G. nr.63/2010 pentru modificarea si completarea Legii nr.273/2006 privind finantele publice locale, precum și pentru stabilirea unor măsuri financiare, cu modificările și completările ulterioare, 

- O.U.G. nr.130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;

- Legii responsabilității fiscal-bugetare nr.69/2010, republicată, cu modificările și completările ulterioare;

- Legii contenciosului administrativ nr.554/2004, cu modificările și completările ulterioare,

- Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

- Art.196 alin.(1) lit.a) și art.197 din OUG nr.57/2019 privind Codul Administrativ, cu modificările și completările ulterioare,

PROPUN:
Aprobarea modificării Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate conform celor prezentate mai sus.

Numărul total al funcțiilor publice de conducere din cadrul instituției se încadrează în numărul calculat prin aplicarea cotei procentuale de 12 % din numărul total al posturilor aprobate în cadrul aparatului de specialitate al primarului și al instituțiilor subordonate.

În urma modificărilor prezentate, numărul total de posturi se majorează cu 1 post, rezultând un număr total de 170 posturi în cadrul aparatului de specialitate al primarului Municipiului Marghita şi a instituţiilor subordonate, astfel ca numărul total de posturi în cadrul aparatului de specialitate şi a instituţiilor subordonate, indiferent de forma de finanţare se încadrează în numărul maxim de posturi stabilit în conformitate cu OUG nr.63/2010, comunicat de Instituţia Prefectului a Judeţului Bihor prin Adresa nr.3134/2022.

Posturile din cadrul compartimentului asistență medicală în unități de învățământ, asistența medicală comunitară și Direcția de asistență socială sunt posturi salarizate din capitolele de cheltuieli bugetare prevăzute de art.III alin.(2) din OUG nr.63/2010,  respectiv învățământ, asigurări și asistență socială finanțate din bugetele locale și capitolul bugetar sănătate, indiferent de sursa de finanțare, și sunt excepții la calculul numărului maxim de posturi.

În urma modificărilor în structura instituției, cheltuielile aferente urmează să fie cuprinse și aprobate în bugetul pe anul 2022, astfel încât să se asigure plata integrală a drepturilor de natură salarială acordate în condițiile legii, cu respectarea Articolul V din Ordonanţă de Urgenţă nr. 130 / 2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, respectiv, în anul 2022, numărul maxim de posturi care se finanţează din fonduri publice, pentru instituţiile şi autorităţile publice, indiferent de modul de finanţare şi subordonare, se stabileşte de către ordonatorii de credite astfel încât să se asigure plata integrală a drepturilor de natură salarială acordate în condiţiile legii, cu încadrarea în cheltuielile de personal aprobate prin buget.

Funcțiile de natură contractuală prevăzute în statul de funcții nu presupun exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare.

Toate modificările se regăsesc în Organigrama și Statul de funcții  - Anexa nr. 1 și Anexa nr.2 la proiectul de hotărâre.

În baza art. 129 alin.(1) și  (2) lit. a),  alin.(3) lit.c) din OUG nr. 57/2019 privind Codul administrativ, cu modificările și completările ulterioare, cu respectarea încadrării în cheltuielile  de personal aprobate în buget, consider, față de cele prezentate mai sus, că este necesar și oportun întocmirea unui proiect de hotărâre în vederea modificării Organigramei și a Statului de funcții ale aparatului de specialitate al primarului Municipiului Marghita şi a celorlalte instituții subordonate și înaintarea acestuia spre aprobare consiliului local.

Primar,

Marcel-Emil SAS-ADĂSCĂLIȚII

